ועדת החוקה, חוק ומשפט, כנסת 20, פרוטוקול מספר 154, 2016-03-15 15:45

ניסן סלומינסקי: אני הגשתי רביזיה ואני מעלה את הרביזיה להצבעה.

ניסן סלומינסקי: אני צריך להצביע בעד קבלת הרביזיה.

ניסן סלומינסקי: מי בעד קבלת הרביזיה?

ניסן סלומינסקי: מי נגד?

ניסן סלומינסקי: בעד קבלת הרביזיה – פה אחד

ניסן סלומינסקי: הרביזיה התקבלה פה אחד.

אלעזר שטרן: אני אבהיר את הנקודה.

אלעזר שטרן: הסתבר שבמהלך הדיון בוועדה, הוועדה קיבלה החלטה לגבי הוראות מעבר על הוועדה הבוחנת בכתב על סמך נתונים לא נכונים שנמסרו לה.

אלעזר שטרן: הנתון הנכון שנמסר הוא שהממנה של הוועדה הבוחנת בכתב היא לא שרת המשפטים אלא בפועל הוועד המרכזי.

אלעזר שטרן: לא כתוב כרגע אף אחד וכנראה שזאת הסמכות השיורית שלהם שהם ממנים.

אלעזר שטרן: אין בעצם קדנציה.

ניסן סלומינסקי: אנחנו יודעים כמה כל אחד מהנוכחים?

אלעזר שטרן: כן.

אלעזר שטרן: יש כאלה שהתמנו ב-2014, יש כאלה שהתמנו ב-2012 ויש כאלה שהתמנו לפני חצי שנה, ב-2015.

אלעזר שטרן: לכן הדרך הנכונה לכתוב הוראות מעבר היא לא לקבוע שברגע שהם יסיימו את תפקידם אלא לקצוב זמן כלשהו.

ניסן סלומינסקי: כל אחד ארבע שנים?

אלעזר שטרן: לא.

אלעזר שטרן: על כולם.

ניסן סלומינסקי: וליישר קו.

אלעזר שטרן: ליישר קו לכולם.

אלעזר שטרן: אני סתם אומר, אבל אפשר שנה, שנתיים, שלוש שנים, לא משנה אבל שיהיה זמן מסוים שאחרי הזמן הזה תמונה הוועדה הבוחנת בכתב החדשה.

אלעזר שטרן: זה כדי ליישר קו לגבי כולם כי כל אחד כיום, אין לו גם זמן קצוב וכל אחד הוא לזמן אחר.

ניסן סלומינסקי: אם כך, מה ההצעה שלנו?

אלעזר שטרן: כדאי שזה יהיה מבחינת המועדים בצורה כזאת - - -

ניסן סלומינסקי: מתי המועד השני, לא הראשון?

אלעזר שטרן: לא משנה, אבל שזה יהיה מיד אחרי שהכהונה שלהם תסתיים, מיד אחרי בחינה.

אלעזר שטרן: שזה לא יהיה מצב שזה לפני הבחינה.

אלעזר שטרן: הבחינות בדרך כלל הן במאי.

<דנה יפה: יש במאי ויש באוקטובר.

אלעזר שטרן: זה לא קשור לתוכן הבחינה.

אלעזר שטרן: זה קשור לזהות האנשים, מי כותב.

ניסן סלומינסקי: זה קשור.

ניסן סלומינסקי: מתי נכנסים השניים החדשים?

אלעזר שטרן: יש שני דברים שונים.

אלעזר שטרן: הנושא של התוכן של הבחינה, זה ייכנס מיד.

אלעזר שטרן: הסמכות של שר המשפטים נכנסת מיד.

אלעזר שטרן: הזהות של מי בסוף ישב ויכתוב, אנחנו לא מדברים עכשיו על השאלה של מה כתוב אלא מי כותב את הבחינות.

ניסן סלומינסקי: זאת הוועדה שצריכה להכין את תוכן הבחינות?

אלעזר שטרן: נכון.

ניסן סלומינסקי: אם אנחנו רוצים שלא עכשיו אלא בבחינה הבאה כבר תהיה בחינה חדשה.

אלעזר שטרן: אלה שני דברים שלא קשורים.

ניסן סלומינסקי: אבל אלה שנמצאים עכשיו, לא יכולים.

אלעזר שטרן: אלה של עכשיו יוכלו ברגע שהצעת החוק תעבור.

ניסן סלומינסקי: אנחנו רוצים שהבחינה תהיה עכשיו לא רק על הנושא של סדר הדין אלא גם על הנושא המהותי.

אלעזר שטרן: נכון.

אלעזר שטרן: אני מסביר.

ניסן סלומינסקי: לכן צירפנו גם שני אנשי אקדמיה כדי שהבחינה תהיה בחינה רלוונטית ולא בחינה בשמים שאף אחד לא יודע.

ניסן סלומינסקי: הם יודעים מה מלמדים היום במוסדות ולכן הבחינה צריכה להיות כזאת שמי שלומד במוסדות ידע לענות ולא משהו תיאורטי.

אלעזר שטרן: זה נכון.

ניסן סלומינסקי: יש חשיבות עצומה שהשניים האלה יהיו כאשר עושים את המהפך של הבחינה.

ניסן סלומינסקי: זאת אומרת, הם צריכים להיות בוועדה כבר לפני כן.

אלעזר שטרן: אני מסביר.

אלעזר שטרן: מכיוון שבכל מקרה ההחלטה הראשונית של הוועדה הייתה שברגע שהנוכחים מסיימים את הקדנציה, מראש אמרו שיכול להיות שיכול להיות שזה ייקח שנה, שנתיים, שלוש וכולי, בכל מקרה התחלופה הזאת והצורך שאותם שניים מהאקדמיה יהיו גם מראש, ההחלטה של הוועדה לא אמרה שהם צריכים להיות עכשיו כי אנחנו רוצים לשנות את הבחינה.

ניסן סלומינסקי: את זה אנחנו כן רוצים.

ניסן סלומינסקי: לא דיברנו עליהם.

אלעזר שטרן: עקרונית אפשר להחליט שהם ייכנסו מיד.

אלעזר שטרן: הנקודה היא שיש בזה קצת בעיה כי לדוגמה החברה האחרונה שמונתה, מונתה רק לפני חצי שנה.

אלעזר שטרן: אם אנחנו מכניסים את זה מיד, זאת הדחה של מישהי שמונתה ונכנסה לתפקיד לפני חצי שנה.

ניסן סלומינסקי: לא, לא הבנת.

ניסן סלומינסקי: אמרתי ששני הנציגים של האקדמיה, אלה נציגים חדשים שהם לא מחליפים אף אחד.

ניסן סלומינסקי: הם ימונו מיד לאחר הבחינה הראשונה.

אלעזר שטרן: הבעיה היא שהם חלק ממרכיב כולל של תשעה אנשים.

אלעזר שטרן: אתה לא יכול לעקור מתוך תשעת האנשים האלה שניים ולהוסיף אותם.

ניסן סלומינסקי: אני לא עוקר.

ניסן סלומינסקי: אני מוסיף אותם.

ניסן סלומינסקי: שני אנשי האקדמיה מהווים תוספת.

<דנה יפה: כרגע יש שלושה, שלושה ושלושה.

<דנה יפה: שאחר כך יהיו שלושה שופטים, ארבעה עורכי דין, כלומר, שניים יצטרכו להחסיר.

<דנה יפה: יכולים להיות שלושה שופטים, שלושה עורכי דין מהשירות המשפטי ושלושה עורכי דין.

ניסן סלומינסקי: זאת אומרת, זה לא מגדיל אלא מוריד שניים ומכניס שניים במקומם.

אלעזר שטרן: הדבר הזה הוא מארג.

<דנה יפה: הוועדה כרגע מונה תשעה והיא תיוותר תשעה אלא שההרכב שלה משתנה.

ניסן סלומינסקי: יש כאן שניים שהם מ-2014?

ניסן סלומינסקי: מה התאריך המאוחר לכהונה כאן?

ניסן סלומינסקי: הכי מאוחר הוא מקיץ 2015.

ניסן סלומינסקי: אני מתכוון להכי ותיק.

אלעזר שטרן: מ-2012.

ניסן סלומינסקי: כמה יש מ-2012?

אלעזר שטרן: לפי הנתונים שנמסרו לנו, אחד.

ניסן סלומינסקי: ואחר כך?

אלעזר שטרן: שניים מ-2014.

<דנה יפה: יש שניים מ-2012.

ניסן סלומינסקי: זה מצוין.

ניסן סלומינסקי: אם יש שניים מ-2012, זה מצוין.

ניסן סלומינסקי: זה ארבע שנים.

אלעזר שטרן: אני מציע לשנות את הרכב הוועדה.

אלעזר שטרן: לקחת מתוך התשעה האלה רק את השניים האלה ועכשיו לשנות, זה יוצר בלבול ובעייתיות כי גם ההרכב של השניים האלה הוא תלוי בעובדה - - -

ניסן סלומינסקי: מה אתה רוצה לעשות?

ניסן סלומינסקי: בגלל שאחד נבחר ב-2015, לכולם תיתן עכשיו עוד ארבע שנים?

אלעזר שטרן: לא.

אלעזר שטרן: אני מציע לקחת שנה מעכשיו, משהו כזה, כדי שעוד שנה בערך תתחלף כל הוועדה הבוחנת וייכנס ההרכב החדש.

ניסן סלומינסקי: בינתיים יכינו את הבחינה בלי שני נציגי האקדמיה?

אלעזר שטרן: כן.

ניסן סלומינסקי: השינוי עוד לא יחול.

<דנה יפה: השינוי מצריך שינוי של תקנות.

ניסן סלומינסקי: זאת אומרת, בפועל לא יהיה שינוי בבחינה השנייה שתהיה עוד השנה.

ניסן סלומינסקי: הסיכוי לזה הוא קטן.

ניסן סלומינסקי: אני רוצה שבשינוי שמשנים, צריכים להיות שני אנשי אקדמיה ושזה יהיה עם הרגליים על הקרקע ולא סתם דברים בתיאוריה כי הם יודעים מה לומדים.

ניסן סלומינסקי: יכינו בחינה על מה שלא לומדים?

ניסן סלומינסקי: הם היחידים שיודעים מה לומדים באקדמיה.

<דנה יפה: המבנה החדש של הבחינה, עקרונית לפי החוק, יש סמכות לשנות אותו וזה מצריך שינוי של התקנות.

<דנה יפה: הוא ודאי לא יהיה בזמן הקרוב.

אלעזר שטרן: ספק אם הוא יהיה.

ניסן סלומינסקי: אם כן, נדבר על סוף 2016.

ניסן סלומינסקי: אז כולם מתחלפים?

אלעזר שטרן: סוף 2016, זה עוד שבעה חודשים.

ניסן סלומינסקי: לא משנה.

ניסן סלומינסקי: סוף שנה.

ניסן סלומינסקי: אז הבחינה עוד לא תיכנס.

<דנה יפה: זה טוב מהבחינה הזאת שיש חמישה חודשים עד הבחינה של מאי.

אלעזר שטרן: אפשר לקבוע שבעצם השינוי של הרכב הוועדה הבוחנת ייכנס לתוקף ב-31 בדצמבר 2016.

ניסן סלומינסקי: בסדר גמור.

<דנה יפה: המינוי הראשון יהיה.

ניסן סלומינסקי: בסדר.

ניסן סלומינסקי: אתה לא רוצה להכניס את שני נציגי האקדמיה?

אלעזר שטרן: אני חושב שעדיף שלא כי בסך הכול זה בסמכות שרת המשפטים.

ניסן סלומינסקי: שיהיה אחד מהאוניברסיטאות ואחד מהמכללות.

ניסן סלומינסקי: את זה שכחתי להגיד בדיון.

ניסן סלומינסקי: זה בסמכות שרת המשפטים.

ניסן סלומינסקי: אם יהיו שני נציגים מהמכללות, זה לא ייתן לנו תמונה.

ניסן סלומינסקי: אני רוצה למשוך את הרמה למעלה.

אלעזר שטרן: ספק אם זה יקרה.

<דנה יפה: התואר כתואר מוכר.

ניסן סלומינסקי: הם יושבים ומכינים את הבחינות ואני רוצה שיהיה מישהו שימשוך את הרמה של הבחינות למעלה.

ניסן סלומינסקי: זה יכול לעשות נציג האוניברסיטאות יותר מאשר נציג המכללות.

ניסן סלומינסקי: לכן רציתי ששני האקדמאים יהיו כאשר אחד הוא מהאוניברסיטאות ואחד מהמכללות.

אלעזר שטרן: בסופו של דבר מי שממנה אותם זאת שרת המשפטים.

ניסן סלומינסקי: למה שלא נכתוב את זה כאן?

ניסן סלומינסקי: שכחתי להגיד את זה בדיון.

אלעזר שטרן: יש קושי בהגדרה.

אלעזר שטרן: התייעצנו קצת, גם אני וגם דנה, בשאלה מבחינת המועצה להשכלה גבוהה ולגבי ההבחנות בדיוק בין מכללה לאוניברסיטה.

אלעזר שטרן: אלה דברים לא פשוטים וזה גם לא כל כך מקובל לכתוב את הדברים האלה.

אלעזר שטרן: זה פשוט ביום יום אבל זה לא כל כך פשוט מבחינת ההגדרות המשפטיות של זה וזה לא מקובל לכתוב את זה.

ניסן סלומינסקי: זה כמו שבמל"ג יש איקס אנשים מהאוניברסיטאות ואיקס אנשים מהמכללות.

ניסן סלומינסקי: במל"ג יש את זה.

אלעזר שטרן: ההמלצה המקצועית שלנו היא לא להכניס את זה.

ניסן סלומינסקי: בוא נעשה את זה כך שהדברים שאני אומר עכשיו יועברו לשרת המשפטים.

אלעזר שטרן: יועברו לשרת המשפטים.

<דנה יפה: זה בוודאי.

ניסן סלומינסקי: מי בעד לאשר את הצעת החוק מחדש עם התיקון שנעשה?

ניסן סלומינסקי: מי נגד?

ניסן סלומינסקי: בעד הצעת החוק עם התיקון – פה אחד

ניסן סלומינסקי: אושר פה אחד.

ניסן סלומינסקי: תודה רבה.